gl en en en pl gl gl tr es gl gl hbs_lat gl gl es es sv th gl es es gl es uk gl gl gl gl es gl gl nl es gl gl es gl gl gl gl lt es gl gl en gl gl gl gl gl gl es gl gl gl gl gl pt es en en gl es pt es es en lt en en en gl gl tr es gl gl hbs_lat gl gl es es sv th gl es es gl es uk gl gl gl gl es gl gl nl es gl gl es gl gl gl gl lt
Carballo acolle Escena Norte Idea, unha xornada de reflexión sobre o Camiño do Norte, as artes escénicas e a interculturalidade – FIOT Carballo
Hit enter to search or ESC to close
Gala de presentación do FIOT
Escuela del Espectador en las Ondas
twitter facebook youtube instagram tiktok
Carballo acolle Escena Norte Idea, unha xornada de reflexión sobre o Camiño do Norte, as artes escénicas e a interculturalidade
By gestion01/10/2019mayo 26th, 2020No Comments
A iniciativa terá lugar o mércores 9 de outubro no Pazo da Cultura e durante a tarde realizarase unha experiencia colectiva de creación entre profesionais da dramaturxia coordinada por Santiago Cortegoso
A xornada, na que participarán 17 profesionais das artes escénicas, forma parte da programación expandida do proxecto Camiño Escena Norte, que desenvolven asociacións profesionais de Galicia, Asturias, Euskadi e Cantabria
O Festival Internacional Outono de Teatro continúa coa súa programación de actividades paralelas e o vindeiro sábado 5 abrirá as portas da Escola do Espectador
O proxecto Camiño Escena Norte chega a Galicia. O vindeiro 9 de outubro, o 28 Festival Internacional Outono de Teatro, o FIOT, acollerá a xornada profesional Escena Norte Idea, unha iniciativa que pretende abordar o Camiño de Santiago do Norte como conector e vertebrador da diversidade cultural.
A xornada forma parte da programación expandida do proxecto Camiño Escena Norte, unha iniciativa impulsada por asociacións profesionais de artes escénicas de Galicia, Euskadi, Cantabria e Asturias, como son Escena Galega, Eskena, EscenAsturias e ACEPAE. O obxectivo da proposta é poñer en valor a diversidade cultural, lingüística e de formatos e linguaxes escénicas da produción galega, asturiana, cántabra e vasca tomando como eixo o itinerario da ruta histórica do Camiño de Santiago do Norte.
A programación chegará a Carballo o vindeiro mércores 9 logo do seu paso por Bilbao, Santander e Xixón, coa idea de reflexionar sobre a interculturalidade a través do traballo de creadoras e creadores das artes escénicas; ademais de cuestións como a situación da dramaturxia e o apoio á creación en Asturias, Euskadi, Galicia e Cantabria; a promoción, difusión e exhibición de creacións nunha lingua diferente ao castelán; novos procesos de fórmulas e creación escénica na actualidade; ou a colaboración entre proxectos culturais e artísticos de territorios diferentes.
A xornada, cuxas mesas redondas terán lugar desde as 10.00 até as 14.45 horas no Pazo da Cultura, contará coa participación de 17 creadoras e creadores profesionais dos territorios implicados, como son Alberto Iglesias, Anxo Manoel, Carlos Troyano, Clara Gayo, Eduardo Alonso, Ernesto Is, Gena Baamonde, Laura Iglesia, Marta Pérez, Maxi Rodríguez, Paloma Lugilde, Patxo Tellería, Quico Cadaval, Roberto Salgueiro, Santiago Cortegoso, Vanesa Sotelo e XRon.
Na sesión de tarde, realizarase unha dinámica experimental de traballo colectivo de creación exprés, na que participarán profesionais da dramaturxia, e un grupo de 20 alumnas e alumnos coordinado por Santiago Cortegoso, co obxectivo de xerar e mostrar, nunha sesión, diferentes proxectos escénicos arredor da temática Encontro entre culturas diferentes, coa idea de ofrecer, ademais de coñecemento e o intercambio creativo, un espazo para a experimentación de novas formas de condición colectiva. Para poder participar nesta xornada, cómpre realizar a inscrición previa a través do correo electrónico coordinacion@escenanorte.com, indicando o nome e apelidos, o correo electrónico de contacto, profesión e interese na proposta.
Regresa a Escola do espectador ao FIOT. O vindeiro sábado, 5 de outubro, terá lugar a primeira sesión desta cita na que o festival pretende achegar, dun xeito sinxelo e informal, as artes escénicas ao público a través do diálogo e a reflexión común.
O crítico e xornalista Camilo Franco será o responsable de conducir, un ano máis, esta iniciativa, que, coincidindo coa temática das #MIRADASFIOT desta edición, centrarase no teatro social e nas artes escénicas como ferramenta para o análise da realidade e da súa capacidade para xerar reflexión e discurso crítico sobre o mundo. A actualidade do teatro, as tendencias e enfoques actuais, o teatro documento, ou o papel dos dramaturgos e directores presentes no 28 FIOT serán algunhas das propostas que se aborden na nova edición da Escola do espectador.
As sesións terán lugar os sábados de outubro polas mañás no Bar A Barra, en horario de 12.00 a 13.30 horas, e estarán acompañadas dun vermú. A asistencia, como é habitual na Escola do espectador, é libre e gratuíta. Non se require inscrición previa pero, de cara á previsión do número de asistentes, o FIOT agradece que se comunique a través do correo electrónico fiot@fiot.gal
AnteriorBASES CONCURSO INSTAGRAM #MIRADASFIOT
SiguienteLa ruta gastronómica “Dálle un bocado ao FIOT” continúa creciendo y este año también incluye cenas en cinco restaurantes
Share Tweet Share Pin
AVISO LEGAL POLÍTICA DE COOKIES PROTECCIÓN DE DATOS ACCESIBILIDAD
EDICIONES ANTERIORES: 2021 · 2020 · 2019
© FIOT Carballo 2022
Made with by QM for The Office
Gala de presentación do FIOT
¿Qué es Onda FIOT?
Concurso de Teatro Lido
Escuela del Espectador en las Ondas